b"\n_START_ARTICLE_\nMur pantalla\n_START_PARAGRAPH_\nUn mur pantalla o pantalla de formig\xc3\xb3 in situ \xc3\xa9s un tipus de pantalla, o estructura de contenci\xc3\xb3 flexible, emprat habitualment en projectes d'enginyeria civil._NEWLINE_A difer\xc3\xa8ncia de les pantalles de panells prefabricats de formig\xc3\xb3, aquest tipus d'estructura es realitza en obra. \xc3\x89s a dir, en lloc de rec\xc3\xb3rrer a panells prefabricats, els elements estructurals d'aquest tipus de pantalla s'executen in situ._NEWLINE_Les dimensions dels panells que conformen els murs pantalla s\xc3\xb3n entre 2,5 i 5 metres de longitud, i 4 a 15 cm de gruix. La longitud de la pantalla dep\xc3\xa8n del seu dimensionament._NEWLINE_Cada element que conforma un mur pantalla treballa independentment, i entre ells presenten juntes que han de ser estanques (per evitar el pas d'aigua a trav\xc3\xa9s de les mateixes). El c\xc3\xa0lcul de les pantalles se sol realitzar suposant que \xc3\xa9s una biga encastada que suporta el moviment de terres._NEWLINE_Els murs pantalla serveixen per poder resistir les empentes del terreny en els per\xc3\xadodes cr\xc3\xadtics d\xe2\x80\x99excavaci\xc3\xb3 del solar i evitar i limitar l'entrada d'aig\xc3\xbces del nivell fre\xc3\xa0tic, aix\xc3\xad com absorbir les c\xc3\xa0rregues. El mur pantalla es formigona amb bombes, despla\xc3\xa7ant els llots cap amunt. Necessita diferents m\xc3\xa0quines per la seva construcci\xc3\xb3._NEWLINE_El formig\xc3\xb3 que s'utilitza per a la seva construcci\xc3\xb3 habitualment porta incorporat uns additius flu\xc3\xafdificants que afavoreixen l'adaptaci\xc3\xb3 al terreny a la vegada que facilita la uni\xc3\xb3 amb l'armadura de la pantalla."